[image: Logo troch inštitúcií: Európska únia, Program Slovensko a Ministerstvo školstva, vedy, výskumu a športu Slovenskej republiky. Použité farby sú modrá, červená a biela, symbolizujúce spoluprácu a financovanie projektov na Slovensku.
]

										Príloha_2 výzvy
Zoznam a popis dokumentácie ŽoZNP
Žiadateľ žiada vyhlasovateľa výzvy o poskytnutie príspevku v rámci tejto výzvy prostredníctvom predloženia ŽoZNP. 
ŽoZNP (ďalej aj „žiadosť“) tvorí: 
· formulár ŽoZNP, 
· prílohy ŽoZNP 
Prílohami ŽoZNP sú: 
1. Plnomocenstvo (ak relevantné) 
2. Podporná dokumentácia k oprávnenosti výdavkov - Rozpočet s podrobným komentárom
3. Doklady k predmetu činnosti žiadateľa (ak relevantné)
4. Upovedomenie o odklade exekúcie (ak relevantné)
5. Protokol o výsledku kontroly/inšpekcie alebo iný doklad (ak relevantné)
6. Potvrdenie príslušného daňového úradu, zdravotných poisťovní, sociálnej poisťovne (ak relevantné)
7. Podklady k preukázaniu splnenia kritérií pre výber projektov
8. Referencie preukazujúce skúsenosti s realizáciou aktivít (ak relevantné)
Formulár ŽoZNP je zverejnený ako príloha_1 výzvy a záväzné formuláre príloh č. 1 – 2 ŽoZNP sú zverejnené ako prílohy k ŽoZNP.
Upozornenia a odporúčania pre žiadateľov k príprave a predkladaniu ŽoZNP 
· Upozorňujeme žiadateľov, aby dôsledne dbali na prípravu formulára žiadosti vrátane všetkých jej príloh a predkladali povinné prílohy spolu s formulárom žiadosti s cieľom minimalizovať negatívny dopad dopĺňania dokumentácie žiadosti na dĺžku procesu posudzovania žiadosti. 
· Upozorňujeme žiadateľov, aby vypracovali formulár ŽoZNP a všetky povinné prílohy na záväzných formulároch, ktoré tvoria prílohy_1- 2 ŽoZNP. Žiadateľ predkladá žiadosť v súlade 
s podmienkami uvedenými v časti 2. a 6. výzvy. 
· Odporúčame žiadateľom, aby formulár ŽoZNP a všetky povinné prílohy žiadosti doručovali MŠVVaM SR elektronicky prostredníctvom elektronickej schránky MŠVVaM SR cez službu „Všeobecná agenda“ a nie listinne. 
· Pri elektronickom predkladaní formulára ŽoZNP sa nevyžaduje, aby bol formulár ŽoZNP vytlačený do listinnej podoby, podpísaný rukou a následne sken formulára ŽoZNP s podpisom vložený ako príloha elektronického podania a znova podpísaný elektronickým podpisom. 
· Upozorňujeme žiadateľov, že vyhlasovateľ je oprávnený kedykoľvek počas posudzovania žiadosti vyžiadať si od žiadateľa aj iné dokumenty, resp. iný spôsob preukázania splnenia podmienok pre zapojenie sa do Národného projektu PRIMUS – podpora a rozvoj intelektu mládeže a jej univerzálnych schopností 

Na žiadosti o informácie a otázky žiadateľov týkajúcich sa tejto výzvy odpovedá MŠVVaM SR. Kontaktné údaje MŠVVaM SR sú obsahom výzvy.
Zoznam a popis dokumentácie ŽoZNP
V tabuľke je uvedený zoznam a popis dokumentácie žiadosti. Súčasťou popisu sú štruktúrovane uvedené informácie o tom, kto vypracováva príslušný dokument žiadosti, či je pre príslušný dokument žiadosti stanovený zo strany vyhlasovateľa ako záväzný formulár, ďalej zoznam podmienok, ktoré overuje MŠVVaM SR na základe príslušného dokumentu žiadosti, ako aj informácie o možnosti doplnenia/opravy dokumentu a hraničnom termíne na predloženie príslušného dokumentu. Súčasťou informácií uvedených v nasledujúcej tabuľke je aj spôsob, ktorým žiadateľ predloží formulár žiadosti 
a príslušné prílohy ako aj formát jednotlivých príloh, ktorý je vykonávateľom požadovaný pri jeho elektronickom predkladaní prostredníctvom e-schránky. 
Upozornenie: 
Spôsob doplnenia/opravy dokumentácie žiadosti bude upravený vo výzve vyhlasovateľa na doplnenie žiadosti. 
	Formulár žiadosti 

	Zdroj: Žiadateľ 

	Záväzný formulár: Áno

	K preukázaniu podmienok:
· Podmienka oprávnenosti žiadateľa 
· Podmienka oprávnenosti aktivít projektu
· Podmienka týkajúca sa súladu s horizontálnymi princípmi
· Podmienky týkajúce sa oprávnenosti výdavkov 
· Podmienka splnenia kritérií pre výber projektov 

	Možnosť doplnenia / opravy formulára žiadosti: 
Áno, na základe výzvy na doplnenie žiadosti zaslanej vyhlasovateľom 

	Termín na predloženie formulára žiadosti: 
Formulár žiadosti musí byť odoslaný najneskôr do termínu uzavretia výzvy. 
Formulár ŽoZNP podpísaný žiadateľom, alebo osobou/osobami oprávnenou/oprávnenými konať 
v mene žiadateľa musí byť predložený najneskôr ku dňu doplnenia chýbajúcich náležitostí žiadosti 
v zmysle výzvy na doplnenie žiadosti. 

	Forma a spôsob doručenia: 
Žiadateľ predloží formulár ŽoZNP ako vlastnoručne podpísaný a opečiatkovaný (v prípade, ak žiadateľ má povinnosť používať pečiatku) dokument v listinnej podobe alebo ako elektronicky podpísaný (kvalifikovaným elektronickým podpisom alebo kvalifikovaným elektronickým podpisom 
s mandátnym certifikátom žiadateľa alebo osoby/osôb oprávnenej/oprávnených konať v mene žiadateľa) dokument predložený prostredníctvom elektronickej schránky vyhlasovateľa . 

	Žiadateľ žiada o poskytnutie príspevku v rámci tejto výzvy prostredníctvom vyplnenia formulára žiadosti, ktorý tvorí prílohu_1 výzvy a zároveň prostredníctvom doručenia formulára žiadosti vyhlasovateľovi. Inštrukcie k vyplneniu jednotlivých častí formulára žiadosti sú uvedené priamo 
v rámci formulára ŽoZNP. 

Upozorňujeme žiadateľov, aby sa pri doručení ŽoZNP do elektronickej schránky vyhlasovateľa prihlásili pod tým subjektom, ktorý je v rámci výzvy oprávneným žiadateľom, resp. subjektom oprávneným konať za žiadateľa a podpísali okrem formuláru elektronického podania všeobecnej agendy aj prílohu elektronického podania, ktorou je samotný formulár žiadosti. 

Upozorňujeme žiadateľov, že v prípade, ak za žiadateľa koná splnomocnená osoba, je žiadateľ povinný predložiť ako prílohu č. 1 žiadosti úradne osvedčené plnomocenstvo, ktorým žiadateľ oprávňuje danú osobu/osoby na konanie za žiadateľa. 




	Príloha_1 ŽoZNP - Plnomocenstvo (ak relevantné) 

	Zdroj: Žiadateľ 

	Záväzný formulár: Áno

	K preukázaniu podmienok:
· Podmienka doručenia žiadosti riadne a včas 
· Podmienka oprávnenosti žiadateľa 

	Možnosť doplnenia/opravy prílohy: 
Áno, na základe výzvy na doplnenie žiadosti zaslanej vyhlasovateľom

	Termín na predloženie prílohy: 
Príloha musí byť predložená riadne spolu s formulárom žiadosti, resp. najneskôr ku dňu doplnenia chýbajúcich náležitostí žiadosti v zmysle výzvy na doplnenie žiadosti. V prípade predloženia prílohy ku dňu doplnenia chýbajúcich náležitostí žiadosti v zmysle výzvy na doplnenie žiadosti musí udelenie plnej moci časovo a rozsahom oprávnení splnomocnenca zodpovedať úkonom vykonaným splnomocnencom v súvislosti s predložením žiadosti / posudzovaním žiadosti. Plnomocenstvo môže byť vyhotovené a podpísané aj po termíne predloženia ŽoZNP, avšak najneskôr ku dňu predloženia doplnenia chýbajúcich náležitostí ŽoZNP v rámci konania o žiadosti jedine v prípade, ak sa vzťahuje na úkony po predložení ŽoZNP.

	Forma a spôsob predloženia:
Žiadateľ predloží túto prílohu v listinnej podobe v origináli alebo úradne overenej kópii alebo elektronicky prostredníctvom elektronickej schránky vyhlasovateľa ako čitateľný sken, resp. .pdf (preferovaný formát) podpísaného listinného dokumentu, resp. ako elektronický dokument autorizovaný elektronickým podpisom (ak bol dokument vypracovaný elektronicky). 

	Predkladá sa iba v prípade, ak štatutárny orgán žiadateľa splnomocní na úkony súvisiace 
s predložením a/alebo konaním o žiadosti inú osobu/osoby.

V prípade, ak žiadateľ splnomocní inú osobu/osoby, aby v jeho mene vykonávali úkony súvisiace 
s predložením a/alebo posudzovaním žiadosti, je povinný predložiť plnomocenstvo s úradne osvedčeným podpisom žiadateľa (štatutárneho orgánu žiadateľa), ktorým splnomocňuje danú osobu/osoby na predmetné úkony. 

Plnomocenstvo musí byť vypracované na záväznom formulári, ktorý tvorí prílohu_1 ŽoZNP.



	Príloha_2 ŽoZNP – Podporná dokumentácia k oprávnenosti výdavkov 

	Zdroj: Žiadateľ 

	Záväzný formulár:
 Áno – Rozpočet s podrobným komentárom
 Nie – ďalšia podporná dokumentácia k oprávnenosti výdavkov 

	K preukázaniu podmienok:
· Podmienka oprávnenosti aktivít projektu
· Podmienka oprávnenosti výdavkov 

	Možnosť doplnenia / opravy prílohy: 
Áno, na základe výzvy na doplnenie žiadosti zaslanej vyhlasovateľom 

	Termín na predloženie prílohy: 
Príloha musí byť predložená riadne spolu s formulárom žiadosti, resp. najneskôr ku dňu doplnenia chýbajúcich náležitostí žiadosti v zmysle výzvy na doplnenie žiadosti. 

	Forma a spôsob predloženia: 
Žiadateľ predloží túto prílohu v listinnej podobe v origináli/kópii alebo elektronicky cez e-schránku, pričom Rozpočet projektu predkladá ako dokument vo formáte .xlsx.
Žiadateľ predkladá podpornú dokumentáciu k oprávnenosti výdavkov (mzdová politika organizácie) na základe ktorej bola stanovená výška oprávnených výdavkov ako sken (vo formáte .pdf).

	Rozpočet s podrobným komentárom
Žiadateľ prostredníctvom tejto prílohy predkladá rozpočet projektu, ktorý je predmetom žiadosti. Prostredníctvom tejto prílohy žiadateľ poskytuje MŠVVaM SR požadované informácie týkajúce sa oprávnených výdavkov na realizáciu aktivít projektu. 

Žiadateľ predloží túto prílohu prostredníctvom záväzného formulára, ktorý je zverejnený ako príloha _2 ŽoZNP. 

V rozpočte projektu je preddefinovaná štruktúra polí, ktoré je žiadateľ povinný vyplniť. Pri vypĺňaní tejto prílohy žiadateľ postupuje podľa inštrukcií, ktoré sú uvedené priamo vo formulári rozpočtu projektu. 

Žiadateľ stanoví výšku mzdových výdavkov na základe svojej mzdovej politiky, a to vyplnením hárku Položkový rozpočet - 521 - Mzdové výdavky (v EUR), ktorý je súčasťou prílohy 
_2 ŽoZNP – Rozpočet s podrobným komentárom pri rešpektovaní stanovených maximálnych, finančných limitov na mzdy uvedených vo výzve. 

Žiadateľ doplní výšku zostávajúcich výdavkov v paušálnej sadzbe, ktoré súvisia s realizáciou projektu 
a patria do skupín výdavkov uvedených vo výzve. Paušálnu sadzbu je možné si uplatniť nasledovne: 
Zostávajúce výdavky v paušálnej sadzbe vo výške:  25 € na 1 účastníka - denné aktivity a 40 € na 1 účastníka - pobytové aktivity. 
V rámci paušálu je možné uplatniť si paušálnu sadzbu pre 5 - 7 účastníkov na 1 zamestnanca projektu.

Žiadateľ spolu s vyplneným Rozpočtom projektu predkladá aj mzdovú politiku svojej organizácie.




	[bookmark: _Hlk211900596]Príloha_3 ŽoZNP – Doklady k predmetu činnosti žiadateľa (ak relevantné) 

	Zdroj: Žiadateľ

	Záväzný formulár: Nie

	K preukázaniu podmienok:
· Podmienka oprávnenosti žiadateľa

	Možnosť doplnenia/opravy prílohy: 
Áno, na základe výzvy na doplnenie žiadosti zaslanej vyhlasovateľom

	Termín na predloženie prílohy: 
Príloha musí byť predložená riadne spolu s formulárom žiadosti, resp. najneskôr ku dňu doplnenia chýbajúcich náležitostí žiadosti v zmysle výzvy na doplnenie žiadosti. 

	Forma a spôsob predloženia:
Žiadateľ predloží túto prílohu v listinnej podobe v origináli, kópii alebo elektronicky prostredníctvom elektronickej schránky vyhlasovateľa ako čitateľný sken, resp. .pdf (preferovaný formát) podpísaného listinného dokumentu, resp. ako elektronický dokument autorizovaný elektronickým podpisom (ak bol dokument vypracovaný elektronicky).

	Vyhlasovateľ výzvy overuje v príslušných registroch, resp. v predložených dokumentoch najmä názov žiadateľa, predmet činnosti, dátum vzniku, právnu formu žiadateľa, právnu subjektivitu žiadateľa 
a kto je osoba oprávnená konať za žiadateľa.

Žiadateľ predkladá prílohu č. 3 v prípade, ak z verejne dostupných registrov nebudú dostupné vyššie uvedené overované údaje alebo v prípade, ak ho na to vyhlasovateľ výzvy vyzve.

Žiadateľ predkladá dokument – menovací dekrét, stanovy/zakladaciu listinu/zriaďovaciu zmluvu/štatút, resp. iný dokument s predmetom činnosti uvedeným pri každej právnej forme žiadateľa a osobitne v časti A. Právna forma žiadateľa, Podmienka oprávnenosti žiadateľa.



	[bookmark: _Hlk211900663]Príloha_4 ŽoZNP – Upovedomenie o odklade exekúcie (ak relevantné) 

	Zdroj: Žiadateľ 

	Záväzný formulár: Nie

	K preukázaniu podmienok:
· Podmienka zákazu vedenia výkonu rozhodnutia voči žiadateľovi

	Možnosť doplnenia/opravy prílohy: 
Áno, na základe výzvy na doplnenie žiadosti zaslanej vyhlasovateľom

	Termín na predloženie prílohy: 
Príloha musí byť predložená riadne spolu s formulárom žiadosti, resp. najneskôr ku dňu doplnenia chýbajúcich náležitostí žiadosti v zmysle výzvy na doplnenie žiadosti. 

	Forma a spôsob predloženia:
Žiadateľ predloží túto prílohu v listinnej podobe v origináli/kópii alebo elektronicky prostredníctvom elektronickej schránky vyhlasovateľa ako čitateľný sken, resp. .pdf (preferovaný formát) podpísaného listinného dokumentu, resp. ako elektronický dokument autorizovaný elektronickým podpisom (ak bol dokument vypracovaný elektronicky). 

	Upovedomenie o odklade exekúcie žiadateľ predkladá v prípade, ak je výkon exekúcie odložený zložením zábezpeky v celkovej výške vymáhaného nároku na osobitný účet exekútora. V prípade pochybností je vyhlasovateľ oprávnený vyžiadať si od žiadateľa aj doklad (najmä úradný záznam) 
o zložení zábezpeky v hodnote súhrnného vymáhaného nároku na osobitný účet exekútora, ktorý obsahuje výšku zábezpeky a dĺžku jej trvania.



	[bookmark: _Hlk211887684]Príloha_5 ŽoZNP – Protokol o výsledku kontroly/inšpekcie alebo iný doklad (ak relevantné) 

	Zdroj: Žiadateľ

	Záväzný formulár: Nie

	K preukázaniu podmienok:
· Podmienka neporušenia zákazu nelegálneho zamestnávania

	Možnosť doplnenia/opravy prílohy: 
Áno, na základe výzvy na doplnenie žiadosti zaslanej vyhlasovateľom

	Termín na predloženie prílohy: 
Príloha musí byť predložená riadne spolu s formulárom žiadosti, resp. najneskôr ku dňu doplnenia chýbajúcich náležitostí žiadosti v zmysle výzvy na doplnenie žiadosti. 

	Forma a spôsob predloženia:
Žiadateľ predloží túto prílohu v listinnej podobe v origináli/kópii alebo elektronicky prostredníctvom elektronickej schránky vyhlasovateľa ako čitateľný sken, resp. .pdf (preferovaný formát) podpísaného listinného dokumentu, resp. ako elektronický dokument autorizovaný elektronickým podpisom (ak bol dokument vypracovaný elektronicky). 

	Žiadateľ predkladá Protokol o výsledku kontroly/inšpekcie alebo iný doklad príslušného orgánu podľa zákona č. zákona č. 82/2005 Z. z. o nelegálnej práci a nelegálnom zamestnávaní a o zmene 
a doplnení niektorých zákonov v znení neskorších predpisov, ktorým žiadateľ vie preukázať splnenie podmienky.



	Príloha_6 ŽoZNP – Potvrdenie príslušného daňového úradu, zdravotných poisťovní, sociálnej poisťovne (ak relevantné) 

	Zdroj: Žiadateľ 

	Záväzný formulár: Nie

	K preukázaniu podmienok:
·Podmienka nemať výrazné nedoplatky na daniach, vedených miestne príslušným daňovým úradom, na zdravotnom poistení a sociálnom poistení 

	Možnosť doplnenia/opravy prílohy: 
Áno, na základe výzvy na doplnenie žiadosti zaslanej vyhlasovateľom

	Termín na predloženie prílohy: 
Príloha musí byť predložená riadne spolu s formulárom žiadosti, resp. najneskôr ku dňu doplnenia chýbajúcich náležitostí žiadosti v zmysle výzvy na doplnenie žiadosti. 

	Forma a spôsob predloženia:
Žiadateľ predloží túto prílohu v listinnej podobe v origináli/kópii alebo elektronicky prostredníctvom elektronickej schránky vyhlasovateľa ako čitateľný sken, resp. .pdf (preferovaný formát) podpísaného listinného dokumentu, resp. ako elektronický dokument autorizovaný elektronickým podpisom (ak bol dokument vypracovaný elektronicky). 

	Daňou sa rozumie daň podľa osobitných predpisov (daň z príjmov, daň z pridanej hodnoty a daň z motorových vozidiel).

Žiadateľ predkladá prílohu č. 6 ŽoZNP na základe výzvy na doplnenie ŽoZNP alebo v prípade, ak na základe samooverenia v dostupných registroch zistí, že je subjektom voči ktorému sú evidované nedoplatky, avšak disponuje listinou, ktorou vie preukázať splnenie podmienky nemať výrazné nedoplatky na daniach, vedených miestne príslušným daňovým úradom, na zdravotnom poistení a sociálnom poistení.

Výzva stanovuje akceptovateľnú výšku nedoplatku vo výške 40 EUR za každú oblasť nedoplatkov samostatne.



	Príloha_7 ŽoZNP – Podklady k preukázaniu splnenia kritérií pre výber projektov 

	Zdroj: Žiadateľ 

	Záväzný formulár: Nie 
Usmernenie k predkladaniu dokumentov : Áno

	K preukázaniu podmienok:
Podmienka splnenia kritérií pre výber projektov

	Možnosť doplnenia/opravy prílohy: 
Áno, na základe výzvy na doplnenie žiadosti zaslanej vyhlasovateľom

	Termín na predloženie prílohy: 
Príloha musí byť predložená riadne spolu s formulárom žiadosti, resp. najneskôr ku dňu doplnenia chýbajúcich náležitostí žiadosti v zmysle výzvy na doplnenie žiadosti. 

	Forma a spôsob predloženia:
Žiadateľ predloží túto prílohu v listinnej podobe v origináli/kópii alebo elektronicky prostredníctvom elektronickej schránky vyhlasovateľa ako čitateľný sken, resp. .pdf (preferovaný formát) podpísaného listinného dokumentu, resp. ako elektronický dokument autorizovaný elektronickým podpisom (ak bol dokument vypracovaný elektronicky).

	V rámci tejto prílohy žiadateľ predkladá:
· Dokumentáciu preukazujúcu splnenie odbornej spôsobilosti (životopis, diplom alebo iné doklady o vzdelaní a praxi)
· Dokumentáciu preukazujúcu splnenie jednotlivých kritérií pre výber projektov (ak relevantné)
· Dokumentácia preukazujúca splnenie odbornosti garanta – preukazuje sa predložením životopisu, diplomov alebo iných dokladov o vzdelaní a praxi, alebo odkazom na webové sídlo, kde sú zverejnené informácie (napr. katedra vysokej školy kde garant pôsobí a pod.) (ak relevantné)
Dokumenty predložené v rámci tejto prílohy žiadateľ priradí k jednotlivým kritériám pre výber projektov a prehľadne ich označí.




	Príloha_8 ŽoZNP – Referencie preukazujúce skúsenosti s realizáciou aktivít (ak relevantné) 

	Zdroj: Žiadateľ 

	Záväzný formulár: Nie

	K preukázaniu podmienok:
· Podmienka oprávnenosti žiadateľa
· Podmienka splnenia kritérií pre výber projektov

	Možnosť doplnenia/opravy prílohy: 
Áno, na základe výzvy na doplnenie žiadosti zaslanej vyhlasovateľom

	Termín na predloženie prílohy: 
Príloha musí byť predložená riadne spolu s formulárom žiadosti, resp. najneskôr ku dňu doplnenia chýbajúcich náležitostí žiadosti v zmysle výzvy na doplnenie žiadosti. 

	Forma a spôsob predloženia:
Žiadateľ predloží túto prílohu v listinnej podobe v origináli/kópii alebo elektronicky prostredníctvom elektronickej schránky vyhlasovateľa ako čitateľný sken, resp. .pdf (preferovaný formát) podpísaného listinného dokumentu, resp. ako elektronický dokument autorizovaný elektronickým podpisom (ak bol dokument vypracovaný elektronicky). 

	Žiadateľ predkladá prílohu č. 8 v prípade, ak preukazuje skúsenosti s realizáciou aktivít v oblasti vzdelávania, výchovy, alebo psychológie a/alebo mimoškolskej činnosti v súlade so zameraním aktivít projektu najmä pre intelektovo nadaných účastníkov len alebo aj prostredníctvom referencií.

Referencie s realizáciou aktivít v oblasti vzdelávania, výchovy, alebo psychológie a/alebo mimoškolskej činnosti v súlade so zameraním aktivít projektu najmä pre intelektovo nadaných účastníkov môže žiadateľ zostaviť kombináciou z nasledujúcich možností: 
· referencie od vzdelávacích inštitúcií, od subjektu verejnej alebo štátnej správy alebo iného relevantného subjektu; 
· referencia/potvrdenie mimovládneho subjektu o spolupráci so žiadateľom v predmetnej oblasti;
· iné dokumenty, na základe ktorých je možné overiť splnenie podmienky.

